
PËR NGRITJEN E GRUPIT TË PUNËS PËR RISHIKIMIN E STRUKTURAVE ORGANIKE DHE TË SISTEMIT TË PAGAVE TË INSTITUCIONEVE BUXHETORE

Në mbështetje të pikës 3 të nenit 102 të Kushtetutës dhe të pikës 1 të nenit 12 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”,

URDHËROJ:

1. Ngritjen e grupit të punës për rishikimin e strukturave organike dhe të sistemit të pagave të institucioneve buxhetore.
2. Grupi i punës të kryesohet nga zëvendësministri i Financave dhe në përbërje të ketë këta anëtarë:
- Një përfaqësues nga Ministria e Drejtësisë;
- Dy përfaqësues nga Ministria e Financave;
- Dy përfaqësues nga Departamenti i Administratës Publike.
3. Ministritë dhe institucionet qendrore ngarkohen t’i paraqesin grupit të punës çdo informacion që do të kërkohet për strukturat organike dhe strukturat e nivelet e pagave.
4. Grupi i punës thërret në mbledhjet e tij përfaqësues të ministrive apo institucioneve të ndryshme qendrore, në varësi të problematikave të konstatuara.
5. Drejtuesit e institucioneve të përmendura në pikën 2, brenda 5 (pesë) ditëve nga hyrja në fuqi e këtij urdhri, t’i dërgojnë kryetarit të grupit të punës emrat e përfaqësuesve të tyre.
Ky urdhër hyn në fuqi menjëherë.

